Na temelju članka 72. Statuta OŠ Petra Preradovića Zadar , Odluke o uvjetima, kriterijima i postupku za uzimanje i davanje u zakup prostora i opreme u školskim ustanovama(NN146/98) i Odluke o utvrđenom iznosu zakupnine za prostor i opremu u OŠ Petra Preradovića Zadar dana 13. listopada 2016.g. OŠ Petra Preradovića objavljuje:

**JAVNI NATJEČAJ ZA DAVANJE U ZAKUP ŠKOLSKE SPORTSKE DVORANE I UČIONICA OŠ PETRA PRERADOVIĆA ZADAR**

Natječajem se daje u zakup :

* **školska sportska** **dvorana**  u matičnoj školi u Zadru radnim danom od ponedjeljka do petka u periodu od 17,00 do 22,00 sati
* **učionice** u matičnoj školi u Zadru radnim danom od ponedjeljka do petka u periodu od 15,00 do 21,00 sat.

1. Dvorane i učionice se daju u zakup za športske aktivnosti i druge programe koji se u njoj mogu izvoditi
2. Školske dvorane i učionice se iznajmljuju od 01. studenog 2016.g. do 30. lipnja 2017.g.
3. Minimalna cijena zakupa dvorane za jedan sat korištenja za sve iznosi 75,00 kuna/sat

Minimalna cijena zakupa učionica za jedan sat korištenja iznosi 50,00 kuna/sat.

4. Pravo sudjelovanja na natječaju imaju fizičke i pravne osobe registrirane u Republici Hrvatskoj.

5. Zakupnik snosi troškove koji terete prostor prema ispostavljenim računima zakupodavca, kao što će se regulirati Ugovorom o zakupu.

6. Uz pisanu ponudu ponuditelj je dužan priložiti;

- kratak opis djelatnosti koja će se obavljati u poslovnom prostoru,

- naziv, adresu, ime i prezime te telefonski broj osobe za kontakt

- željeni termin i trajanje termina

- Pisanu izjavu ponuditelja o prihvaćanju svih pojedinačnih uvjeta zakupa utvrđenih u javnom

natječaju

Najpovoljnija ponuda je ona koja uz ispunjenje uvjeta iz natječaja sadrži najvišu ponudbenu

mjesečnu zakupninu.

7. Pisane ponude s pripadajućim dokazima i prilozima i ponudbenom visinom zakupnine ponuditelji su dužni dostaviti u roku osam (8) dana od objave natječaja u zatvorenoj omotnici na adresu:

*„Osnovna škola „Petra Preradovića Zadar“, Trg Petra Preradovića 1, 23000 Zadar, s naznakom «Natječaj za zakup školske sportske dvorane/ili učionice – ne otvarati*». Nepotpune i nepravodobne ponude neće se razmatrati.

Ponude se otvaraju na Školskom odboru. Sudionici natječaja obavijestit će se u roku od 3 dana od dana odabira najpovoljnije ponude.

Najpovoljnijom ponudom smatrat će se ona ponuda koja uz ispunjenje svih uvjeta iz natječaja sadrži i najviši iznos zakupnine. Školski odbor za izbor najpovoljnije ponude zadržava pravo odbiti svaku ponudu bez obveze prema ponuditeljima.

Stanka Martinac Pera, prof.

ravnateljica